Franklandas

FranklandasFranklando upė, Pasaulio vietovardžiai. Nuoroda tikrinta 2022-09-26. () – upė Australijos pietvakariuose, Vakarų Australijos valstijoje. Ilgis apie 400 km,Gordon-Frankland Catchment Compendium, Department of Environment, Water Resource Management Series, No WRM 44, p. 1:1. ISBN 1-920947-39-6. Nuoroda tikrinta 2022-10-21. baseino plotas 5990 km², vidutinis metinis nuotėkis – 0,39 km³. Aukštupys ir dalis vidurupio vadinama Gordonu (Gordon River),Gordon-Frankland Catchment Compendium, Department of Environment, Water Resource Management Series, No WRM 44, p. 2:1. ISBN 1-920947-39-6. Nuoroda tikrinta 2022-10-21. kitais duomenimis, Gordonas laikomas kairiuoju Franklando intaku.Map of Frankland River, WA , Bonzle.com. Nuoroda tikrinta 2022-10-21.

Prasideda Brumhilio apylinkėse, Brumhilio–Tambelapo savivaldybėje (Shire of Broomehill–Tambellup). Teka žemės ūkio regionu į pietus, paskui į vakarus, vidurupyje pasuka vėl į pietus ir vingiuoja pietų, pietvakarių kryptimi per eukaliptų miškus iki Volpolo–Nornalapo įlankos Vakarų Australijos pietinėje pakrantėje. Aukštupyje nuolatinė srovė teka tik po stiprių liūčių, likusį laiką vanduo telkšo vagos giliausiose vietose. Žemupyje upė nuolat vandeninga, iki 6 km nuo žiočių laivuojama. Aukštupyje per metus vidutiniškai iškrinta apie 500 mm kritulių, netoli žiočių – apie 1400 mm. Upės vanduo sūrokas, drumstas.

Franklando žemupio gamta saugoma Franklando Kalno ir Volpolo–Nornalapo nacionaliniuose parkuose.

Upę 1831 m. pastebėjo britų kapitonas Tomas Banisteris (Thomas Bannister), o Franklandu pavadino gubernatorius Džeimsas Sterlingas (James Stirling), kuriam T. Banisteris apie ją pranešė. Manoma, kad upė pavadinta pagal netoliese esantį Franklando kalną, kurį britų keliautojas Tomas Breidvudas Vilsonas (Thomas Braidwood Wilson) 1829 m. pavadino Van Dimeno Žemės vyriausiojo topografo Džordžo Franklando (George Frankland) garbei.Frankland River, History of River Names, Landgate, Government of Western Australia. Archyvuota 2021-04-19. Nuoroda tikrinta 2022-10-21.

 Šaltiniai 

Kategorija:Australijos upės
Kategorija:Vakarų Australija